The Pink Panther Theme

Το «The Pink Panther Theme» είναι μια τζαζ σύνθεση του Χένρυ Μαντσίνι γραμμένη ως θέμα για την ταινία Ο ροζ πάνθηρας (1963) του Μπλέικ Έντουαρντς που ήταν υποψήφια για Όσκαρ Καλύτερης Πρωτότυπης Μουσικής στα 37α Βραβεία, αλλά έχασε από τους Sherman Brothers για τη μουσική της ταινίας Μαίρη Πόπινς. Ο ομώνυμος χαρακτήρας κινουμένων σχεδίων που στους τίτλους τέλους της ταινίας δημιουργήθηκε από τους Ντέιβιντ Ντεπάτι και Φριτς Φρέλενγκ και χορεύεο στον ρυθμό αυτής της μελωδίας. Σόλο τενόρο σαξόφωνο παίζει ο Πλας Τζόνσον.

 Γενικά 
Το τραγούδι συμπεριλήφθηκε στο σάουντρακ της ταινίας (που αρχικά κυκλοφόρησε από την RCA Victor LPM/LSP-2795) και ήταν διαθέσιμο ως σινγκλ στις Ηνωμένες Πολιτείες το 1964. Το σινγκλ έφτασε στο Top 10 του αμερικανικού Billboard adult contemporary chart και κέρδισε τρία Βραβεία Γκράμι.

Διάφορες ηχογραφήσεις της σύνθεσης εμφανίστηκαν στους τίτλους έναρξης όλων των ταινιών της σειράς Ροζ Πάνθηρας εκτός από τις ταινίες Λαγωνικό 24 καρατίων (1964) και Ο επιθεωρητής Κλουζό (1968). Έχει επίσης χρησιμοποιηθεί σε ταινίες μικρού μήκους, τηλεοπτικά κινούμενα σχέδια, διαφημίσεις και άλλα έργα στα οποία εμφανίζεται ο Ροζ Πάνθηρας.

Το «The Pink Panther Theme» είναι γραμμένο σε κλίμακα μι ελάσσονα, μετραβαίνει προσωρινά σε κλίμακα σολ ελάσσονα για τη γέφυρα και ολοκληρώνεται επιστρέφοντας στην αρχική κλίμακα.

Στην αυτοβιογραφία του με τίτλο Did They Mention the Music?, ο Χένρι Μαντσίνι αναφέρετι πώς συνέθεσε τη μουσική του θέματος. 

 Συντελεστές 

 Πλας Τζόνσον – τενόρο σαξόφωνο
 Τζιν Τσιπριάνο, Χάρι Κλι, Ρόνι Λανγκ, Τεντ Νας – φλάουτο, σαξόφωνα
 Φρανκ Μπιτς, Κόνραντ Γκότσο, Τζακ Σέλντον, Ρέι Τρισκάρι – τρομπέτες
 Καρλ Ντεκάρσκε, Ντικ Νας, Τζίμι Πρίντι – τρομπόνια
 Τζον Χάλιμπερτον – μπάσο τρομπόνι
 Αλ Χέντρικσον – κιθάρα
 Λάρι Μπάνκερ, Φρανκ Φλιν – βιμπράφωνο και κρουστά
 Τζίμι Ρόουλς – πιάνο
 Ρόλι Μπάντοκ – μπάσο
 Σέλι Μαν – ντραμς
 Πιτ Τζόλι – ακορντεόν
 Ραμόν Ριβέρα – κόνγκας, κρουστά 

 Άλλες εκδόσεις 
Το θέμα και οι παραλλαγές του χρησιμοποιήθηκαν στις ταινίες μικρού μήκους του Ροζ Πάνθηρα των Γουίλιαμ Λάβα και Γουόλτερ Γκριν, καθώς και στις τηλεοπτικές σειρές The Pink Panther Show, The New Pink Panther Show και The All New Pink Panther Show, στις δύο πρώτες από τον Νταγκ Γκούντγουιν και τη δεύτερη από τον Στιβ Ντεπάτι, γιο του Ντέιβιντ.

Από το 1976 έως το 1991, το θέμα χρησίμευσε ως η μουσική επένδυση για το Safe Crackers, ένα παιχνίδι που ενσωματώθηκε στο αμερικανικό τηλεπαιχνίδι The Price Is Right.

Στην ταινία του 1978 Η εκδίκηση του Ροζ Πάνθηρα, το θέμα—και μεγάλο μέρος του σάουντρακ—βασίστηκε σε μεγάλο βαθμό στον ντίσκο ήχο της δεκαετίας του 1970, για να γίνει πιο χορευτικό. Παρόμοια επεξεργασία δόθηκε στο Φάντασμα του Ροζ Πάνθηρα (1983), όπου η μουσική περιείχε πολύ περισσότερο συνθεσάιζερ.

Το θέμα χρησιμοποιήθηκε στη ζωντανή εκδοχή του "Short Tales of the Black Forest" του Τσικ Κορία, από τους Τζον Μακλάφλιν και Αλ Ντι Μέολα στο άλμπουμ Friday Night in San Francisco του 1981. 

Στην ταινία του 1993 Ο γιος του Ροζ Πάνθηρα, το θέμα ενορχηστρώθηκε εκ νέου και ερμηνεύτηκε από τον Μπόμπι Μακφέριν στους τίτλους έναρξης, αποτελώντας τη μόνη διασκευή του θέματος που ερμηνεύτηκε σε στιλ α καπέλα. Οι τίτλοι τέλους παρουσίαζαν το θέμα στο παραδοσιακό στιλ, παρόμοιο με την ταινία Η επιστροφή του ροζ πάνθηρα.

Μια διασκευή του θέματος σε στιλ ποπ της δεκαετίας του 1990 από τον Τζάρεντ Φέιμπερ εμφανίζεται στο σάουντρακ του ηλεκτρονικού παιχνιδιού του 1996 The Pink Panther: Passport to Peril ως το εναρκτήριο θέμα του παιχνιδιού.

To 2003, oι ηθοποιοί Ντρου Μπάριμορ, Λούσι Λιου και Κάμερον Ντίαζ, μαζί με τις Pussycat Dolls από το Λος Άντζελες, χόρεψαν το μουσικό θέμα στην ταινία τους Οι άγγελοι του Τσάρλι: Δράση πέρα από τα όρια.

Ο Κριστόφ Μπεκ ενορχήστρωσε τη μουσική για διάφορες χρήσεις στην κυκλοφορία του 2006 και στη συνέχειά της, The Pink Panther 2—ο ντι τζέι Πολ Όκενφολντ ρεμιξάρισε το τραγούδι τίτλων για την ταινία του 2006. Στον Μαντσίσνι αποδίδεται μεταθανάτια αναφορά στους τίτλους έναρξης για το θέμα.

Το θέμα παρουσιάστηκε στην ταινία Η ζωή και ο θάνατος του Πίτερ Σέλερς (2004) του Στίβεν Χόπκινς.

To 2010, mια επανενοσχηστρωμένη ροκ διασκευή του "Pink Panther Theme" με ηλεκτρική κιθάρα, από τον Ντέιβιντ Ρίκαρντ, χρησιμοποιήθηκε για τη βραχύβια σειρά Pink Panther and Pals.

 Παραπομπές 

Κατηγορία:Singles της RCA Records
Κατηγορία:Singles του 1964
Κατηγορία:Τραγούδια του 1963
Κατηγορία:Σελίδες με μη επιθεωρημένες μεταφράσεις